Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: bíróság dönthet. Az állampolgári jogok országgyűlési biztosáról szóló 1993. évi LIX. törvény 16. § (1) bekezdése
Paragraph Index: 436

4. Gondot okoz továbbá az állampolgári fegyelmezetlenség. A vonatkozó hatályos jogszabályok szerint ugyanis az irat a hatósághoz a posta „nem kereste „jelzésével érkezik vissza, a második kézbesítési kísérletet követő ötödik munkanapon kézbesítettnek tekintendő, ezért a jogkövetkezmények — bírságolás, elővezetés, végrehajtás — alkalmazásának nincs akadálya. A Közigazgatási Hivatal vizsgálata alapján az országgyűlési biztos megállapította, hogy a veszettség elleni védőoltás elmulasztása miatt indított szabálysértési eljárásokban az elővezetés során a szabálysértési hatóságok a jogszabályokat betartva rendelték el az állampolgárok elővezetését. Az elővezetés után azonban tisztázódott, hogy a feljelentett a kötelezettségének eleget tett, és az ebet beoltatta. Az elővezetések így valóban indokolatlannak, sőt zaklatásnak minősülhetnek az elővezetettek számára. A gyakorlati tapasztalatok azt igazolják, hogy a veszettség elleni védőoltás nyilvántartása nem megfelelő, az ügy szereplői (állatorvos, jegyző, ebtulajdonos) nincsenek tisztában kötelezettségeikkel. A Fővárosi Közigazgatási Hivatal által feltárt tények alapján az országgyűlési biztos megállapította, hogy a veszettség elleni védőoltás területén tapasztalt problémák a 41/1997. (V. 28.) FM rendelet nem egyértelmű rendelkezéseire vezethetők vissza. A rendelet azzal, hogy nem egyértelműen és világosan szabályozza a norma érintettjeinek kötelezettségeit, sérti a jogbiztonság elvét. Végső soron ennek a következménye, hogy olyan állampolgárok elővezetésére is sor kerül, akik kötelezettségeiknek eleget tettek. Az országgyűlési biztos megállapította, hogy ezen személyek elővezetésének elrendelése, vagyis személyes szabadsághoz fűződő jogának korlátozása, formálisan jogszerű és törvényes ugyan, de alaptalan sérelmet okoz. A fentiekre tekintettel az országgyűlési biztos földművelésügyi és vidékfejesztési miniszternek javasolta,

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes